Yūko Takeuchi

Yūko Takeuchi (竹内 結子, Takeuchi Yūko, 1 April 1980 - 27 September 2020) ialah seorang pelakon Jepun. Beliau terkenal dengan peranannya dalam siri televisyen Asuka (1999), Pride (2004), FlashForward (2009) dan Miss Sherlock (2018) serta filem seperti Ring (1998), Yomigaeri (2003) dan Dog in a Sidecar ( 2007).

Kerjaya
Filem yang dibintanginya termasuk Hoshi Ni Negaiwo, Yomigaeri dan Be with You (Ima, Ai ni Yukimasu). Persembahannya di Yomigaeri (2003), Be With You (2004) dan Spring Snow (2005) diiktiraf oleh Anugerah Akademi Jepun. Takeuchi juga memenangi Anugerah Pelakon Pembantu Terbaik di Anugerah Akademi Jepun kerana peranannya dalam filem Cape Nostalgia pada 2014.

Pada 2018, Takeuchi memerankan watak penting dalam siri Hulu/HBO Asia bertajuk Miss Sherlock, sebuah adaptasi dari kisah detektif Sherlock Holmes oleh Sir Arthur Conan Doyle.

Pada November 2019, beliau mengumumkan bahawa beliau hamil. Beliau melahirkan seorang anak lelaki yang merupakan anak keduanya pada Januari 2020.

Kematian
Pada 27 September 2020, jam 2 pagi (JST), Takeuchi ditemui tergantung di dalam rumahnya di Shibuya, Tokyo. Punca kematiannya belum dapat dipastikan. Beliau berumur 40 tahun semasa kejadian.

Rujukan

Pautan luar
 Laman sesawang rasmi 
 
 Laman JDorama 
 Laman mydramalist  

Kelahiran 1980
Kematian 2020
Pelakon wanita Jepun
Pelakon filem Jepun
Pelakon televisyen Jepun
Orang dari Saitama (bandar)
Bunuh diri di Jepun